laion/Wikipedia-Exotic huggingface dataset:
ইন্টারনেট ব্যাংকিং

ইন্টারনেটের মাধ্যমে সাধারণ ব্যাংকিং কার্যক্রমকেই ইন্টারনেট ব্যাংকিং বা অনলাইন ব্যাংকিং বলে। এক্ষেত্রে ইন্টারনেট-এ যুক্ত হয়ে ব্যাংকের নির্দিষ্ট সুরক্ষিত ওয়েবসাইট-এর মাধ্যমে একজন গ্রাহক তার ব্যাংক একাউন্টে প্রবেশ করে। একাউন্টে প্রবেশের জন্য ব্যাংক গ্রাহককে প্রয়োজনীয় তথ্য (সাধারণত: একটি আইডি ও পাসওয়ার্ড) সরবরাহ করে। কিছু সীমাবদ্ধতা রয়েছে যা দিন দিন কাটিয়ে উঠার চেষ্টা করা হচ্ছে। ইন্টারনেট ব্যাংকিং ব্যবহারের ফলে একজন গ্রাহক নিম্নোক্ত সুবিধাগুলো পেতে পারেন: ২৪ ঘণ্টা, ৩৬৫ দিন একাউন্টে প্রবেশের সুবিধা হিসাবের ব্যালেন্স অনুসন্ধান এক স্থান (অ্যাকাউন্ট) থেকে অন্য স্থানে (অ্যাকাউন্ট) অর্থ স্থানান্তর নিজের একাধিক হিসাবের মধ্যে অর্থ স্থানান্তর ইউটিলিটি বিল পরিশোধ (যেমন: বিদ্যুৎ, পানি, গ্যাস, ফোন, মোবাইল, ইন্টারনেট ইত্যাদি) সুদের হার অনুসন্ধান, বৈদেশিক মুদ্রার বিনিময় হার অনুসন্ধান হিসাবের রিপোর্ট অনুসন্ধান চেক বই এর জন্য অনুরোধ চেক এর পেমেন্ট বাতিল করা বিভিন্ন ডিপোজিট স্কিম খোলা ইত্যাদি। বি:দ্র: ব্যাংক ভেদে ইন্টারনেট ব্যাংকিং সুবিধার কিছুটা তারতম্য হতে পারে। বাংলাদেশে যে সমস্ত ব্যাংক ইন্টারনেট ব্যাংকিং সুবিধা দেয় এদের মধ্যে উল্লেখযোগ্য হল: ট্রাস্ট ব্যাংক লিমিটেড ডাচ-বাংলা ব্যাংক লিমিটেড ইস্টার্ণ ব্যাংক লিমিটেড ঢাকা ব্যাংক লিমিটেড ব্র্যাক ব্যাংক লিমিটেড প্রাইম ব্যাংক লিমিটেড ইসলামী ব্যাংক বাংলাদেশ লিমিটেড প্রথম তিনটি ব্যাংকই একই সফটওয়্যার ব্যবহার করে। সফটওয়্যারটির নাম ফ্লেক্সকিউব যা আই-ফ্লেক্স সল্যুশনসএর তৈরি। ট্রাষ্ট ব্যাংক ব্যবহার করছে ফ্লোরা ব্যাংক সফটওয়্যার। কর্নিন, মেরি যে. (১৯৯৮)। ইন্টারনেটে ব্যাংকিং ও অর্থায়ন (ইংরেজি ভাষায়)। জন উইলি এন্ড সন্স। আইএসবিএন 978-0-471-29219-7।  "Information Technology And The Banking Industry - 1419 Words | Bartleby"। www.bartleby.com। সংগ্রহের তারিখ ২০২০-০৫-১১।
বানারীপাড়া পৌরসভা

বানারীপাড়া পৌরসভা বাংলাদেশের বরিশাল জেলার বানারীপাড়া উপজেলার স্থানীয় সরকার সংস্থা। ১৯৯০ সালে পৌরসভাটি প্রতিষ্ঠিত হয়। এটি একটি খ শ্রেনীর পৌরসভা ও বরিশাল-২ ( বানারীপাড়া-উজিরপুর) নির্বাচনী এলাকার অন্তর্গত। ১৯৯০ সালে গ শ্রেণীর পৌরসভা হিসেবে ৩ বর্গকিলোমিটার এলাকা নিয়ে বানারীপাড়া পৌরসভা প্রতিষ্ঠিত হয়। পরবর্তীতে ২০১৩ সালের ২৮ জুলাই এটি খ শ্রেণীর পৌরসভায় উন্নীত হয়। বানারীপাড়া পৌরসভার আয়তন ৪.৭৭ বর্গ কিলোমিটার। ৯ টি ওয়ার্ড নিয়ে এ পৌরসভাটি গঠিত। এ ৯টি ওয়ার্ডে ৯জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম বানারীপাড়া থানার আওতাধীন। এটি জাতীয় সংসদের ১২০নং নির্বাচনী এলাকা বরিশাল-২ এর অংশ। ২০১১ সালের আদমশুমারি অনুযায়ী বানারীপাড়া পৌরসভার মোট জনসংখ্যা ১০,৩৬৬ জন। এর মধ্যে পুরুষ ৫,৩৬৫ জন এবং মহিলা ৫,০০১ জন। মোট পরিবার ২,৩৭৩টি। ২০১১ সালের আদমশুমারি অনুযায়ী বানারীপাড়া পৌরসভার সাক্ষরতার হার ৮৮.৫%। গোলাম সালেহ মঞ্জু মোল্লা চেয়ারম্যান (১৯৯৩-১৯৯৭) গোলাম সালেহ মঞ্জু মোল্লা চেয়ারম্যান(১৯৯৭-২০০৪) গোলাম সালেহ মঞ্জু মোল্লা চেয়ারম্যান(২০০৪-২০০৯) গোলাম সালেহ মঞ্জু মোল্লা মেয়র(২০০৯-২০১৫) এ্যাড.সুভাষ চন্দ্র শীল মেয়র(২০১৫-২০২০) এ্যাড.সুভাষ চন্দ্র শীল মেয়র(২০২১- বানারীপাড়া জমিদার বাড়ি বানারীপাড়া সন্ধ্যা নদীর পাড়ের রাস্তা "বানারীপাড়ায় পৌর মেয়রকে সম্মাননা"। দৈনিক যুগান্তর। ১৩ ফেব্রুয়ারি ২০১৪। সংগ্রহের তারিখ ২৬ মে ২০১৫।  "পৌরসভা নির্বাচন ২০১০-১১ বিজয়ীর তালিকা(মেয়র)"। বাংলাদেশ নির্বাচন কমিশন। ১ জুলাই ২০১২ তারিখে মূল থেকে আর্কাইভ করা। সংগ্রহের তারিখ ২৬ মে ২০১৫।  "বানারীপাড়া পৌরসভা দ্বিতীয় শ্রেণীতে উন্নীত"। দৈনিক যুগান্তর। ২ আগস্ট ২০১৩। সংগ্রহের তারিখ ৩ জুন ২০১৫।  "পৌরসভার তালিকা" (পিডিএফ)। স্থানীয় সরকার বিভাগ। সংগ্রহের তারিখ ২৬ মে ২০১৫। [স্থায়ীভাবে অকার্যকর সংযোগ] "এক নজরে বানারীপাড়া পৌরসভা"। বাংলাদেশ জাতীয় তথ্য বাতায়ন। সংগ্রহের তারিখ ২৫ মে ২০১৫। [স্থায়ীভাবে অকার্যকর সংযোগ] "বানারীপাড়া পৌরসভার সংক্ষিপ্ত বিবরণ"। PauraInfo.gov.bd। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৩১ মে ২০১৫।  "Banaripara Upazila"। eBanglapedia। সংগ্রহের তারিখ ২৩ নভেম্বর ২০১৫।  "বানারীপাড়া পৌরসভা ওয়ার্ড সমূহ"। বাংলাদেশ জাতীয় তথ্য বাতায়ন। সংগ্রহের তারিখ ২৫ মে ২০১৫। [স্থায়ীভাবে অকার্যকর সংযোগ] "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ২ নভেম্বর ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
রেহমান সোবহান

রেহমান সোবহান (জন্ম: ১২ মার্চ ১৯৩৫) বাংলাদেশের একজন অন্যতম খ্যাতিমান অর্থনীতিবিদ। তিনি ঢাকা বিশ্ববিদ্যালয়ের অর্থনীতি বিভাগের শিক্ষক। তিনি বাংলাদেশে তত্ত্বাবধায়ক সরকারের উপদেষ্টার দায়িত্ব পালন করেছেন। গবেষণা সংস্থা সেন্টার ফর পলিসি ডায়ালগ (সিপিডি)’র তিনি সভাপতি। রেহমান সোবহানের জন্ম ১৯৩৫ সালের ১২ মার্চ কলকাতায়। তার বাবার নাম কে.এফ.সোবহান। তিনি ছিলেন পুলিশের ঊর্ধ্বতন কর্মকর্তা এবং রাষ্ট্রদূত। তার মায়ের নাম হাসমত আরা বেগম। তিনি দার্জিলিং-এর সেন্ট পলস্ স্কুলে এবং লাহোরের অ্যাচিসন কলেজ থেকে পাশ করেন। ১৯৫৬ সালে ক্যামব্রিজ বিশ্ববিদ্যালয় থেকে অর্থনীতিতে এম.এ ডিগ্রী অর্জন করেন। রেহমান সোবহান ১৯৫৭ সালের অক্টোবর মাসে দেশে ফিরে আসেন এবং ঢাকা বিশ্ববিদ্যালয়ে প্রভাষক হিসেবে শিক্ষকতা জীবন শুরু করেন। ১৯৭৭ সালে অধ্যাপক হিসেবে ঢাকা বিশ্ববিদ্যালয় থেকে অবসর গ্রহণ করেন রেহমান সোবহান। অধ্যাপক হিসেবে অবসর গ্রহণের পূর্বে তিনি বাংলাদেশ পরিকল্পনা কমিশনের সদস্য হিসেবে (স্বরাষ্ট্র মন্ত্রীর পদমর্যাদায়); শিল্প, বিদ্যুত্‍ এবং প্রাকৃতিক সম্পদ বিভাগ এবং অবকাঠামো বিভাগে (১৯৭২-৭৪) যথাক্রমে চেয়ারম্যান, গবেষণা পরিচালক, মহাপরিচালক হিসেবে কর্মরত ছিলেন। ১৯৭২ থেকে ১৯৭৪ সাল পর্যন্ত বিআইডিএস- এ এমিরিটাস ফেলো হিসেবে কাজ করেন। এছাড়াও কুইন এলিজাবেথ হাউজে ১৯৭৬-১৯৭৯ পর্যন্ত ভিজিটিং ফেলো হিসেবে দায়িত্ব পালন করেন। তিনি বাংলাদেশ প্রেসিডেন্ট এর এ্যাডভাইজরী কাউন্সিল (ক্যবিনেট মিনিস্টার এর পদমর্যাদায়), পরিকল্পনা মন্ত্রণালয় এবং অর্থনৈতিক সম্পর্ক বিভাগের (১৯৯১) সদস্য ছিলেন। তিনি সাউথ এশিয়া সেন্টার ফর পলিসি ষ্টাডিজ-এ (২০০১-২০০৫) নির্বাহী পরিচালক ছিলেন। তিনি ১৯৯৪- ১৯৯৯ সাল পর্যন্ত সেন্টার ফর পলিসি ডায়লগ (সিপিডি) এর প্রতিষ্ঠাতা এবং নির্বাহী চেয়ারম্যান ছিলেন। এছাড়া তিনি বিআইডিএসের পরিচালকের দায়িত্বও পালন করেন। রেহমান সোবহানের প্রকাশিত মনোগ্রাফের সংখ্যা ৪২ টি। এছাড়া তার বিভিন্ন জার্নালে প্রায় ২০০ এর উপরে লেখা প্রকাশিত হয়েছে। তার কাজের প্রধান বিষয়বস্তুর মধ্যে অন্যতম হচ্ছে আইয়ুব খানের কাজের বিনিময়ে খাদ্য কর্মসূচির রাজনৈতিক সম্পর্ক, মধ্যবর্তী শাসন পদ্ধতিতে সার্বজনীন সাহসী উদ্যোগের ভূমিকা, বৈদেশিক নির্ভরশীলতার সংকট, ঋণ পরিশোধে ব্যর্থতা, কৃষিজ সংস্কার, সমন্বয় নীতি সংস্করণের সমালোচনামূলক নিবন্ধ, দুঃশাসনের ব্যবচ্ছেদ এবং সর্বশেষে দারিদ্র বিমোচনের কৌশল। স্বাধীনতা পদক (২০০৮) "In conversation with Professor Rehman Sobhan"। The Daily Star (ইংরেজি ভাষায়)। ২০১৫-০৪-০৪। সংগ্রহের তারিখ ২০২০-১১-১৭।  McGann, James T. The Global "Go-to Think Tanks", p. 12, Foreign Policy Research Institute; Retrieved: 18 January 2008 "দৈনিক প্রথম আলো"। ২০১৮-০৪-০৫ তারিখে মূল থেকে আর্কাইভ করা। সংগ্রহের তারিখ ২০১৪-০১-০৩।  গুণীজন ই-অ্যাওয়ার্ড[স্থায়ীভাবে অকার্যকর সংযোগ]
শাহরিয়ার হোসেন

মোহাম্মদ শাহরিয়ার হোসেন (জন্ম: ১ জুন, ১৯৭৬) নারায়ণগঞ্জে জন্মগ্রহণকারী বাংলাদেশের সাবেক ক্রিকেটার। বাংলাদেশ ক্রিকেট দলের পক্ষে টেস্ট ও একদিনের আন্তর্জাতি প্রতিযোগীতায় অংশগ্রহণ করেছেন। দলে তিনি মূলতঃ ঝড়োগতিতে সাবলীল ভঙ্গীমায় উদ্বোধনী ব্যাটসম্যান হিসেবে অংশগ্রহণ করেছেন। ১৯৯৯ সালের ক্রিকেট বিশ্বকাপে বাংলাদেশের প্রথম অংশগ্রহণসহ ২০০০ সালে ভারতের বিপক্ষে অনুষ্ঠিত উদ্বোধনী টেস্টের অন্যতম সদস্য ছিলেন তিনি। ঘরোয়া ক্রিকেটে ঢাকা বিভাগের প্রতিনিধিত্ব করেন। ১৯৯৩ সালে বাংলাদেশ অনূর্ধ্ব-১৯ দলের অন্যতম সদস্য হিসেবে তার অন্তর্ভুক্তি ঘটে। ১৯৯৫ সালে বাংলাদেশ এ ক্রিকেট দলের সদস্য মনোনীত হন। এরপর ১৯৯৬ সালে জাতীয় দলে অংশগ্রহণের সুযোগ লাভ করেন। বিশ্বকাপের পূর্বে ১৯৯৯ সালের মার্চে ঢাকার বঙ্গবন্ধু জাতীয় স্টেডিয়ামে অনুষ্ঠিত ত্রি-দেশীয় একদিনের আন্তর্জাতিক প্রতিযোগিতায় কেনিয়ার বিপক্ষে নিজস্ব সর্বোচ্চ ৯৫ রান করেন। এরফলে অল্পের জন্য প্রথম বাংলাদেশী হিসেবে ওডিআইয়ে সেঞ্চুরি করা থেকে বঞ্চিত হন। পরের খেলায় জিম্বাবুয়ের বিপক্ষে করেন ৬৮ রান। ঐ খেলায় মেহরাব হোসেনের সাথে প্রথম উইকেট জুটিতে ১৭০ রান সংগ্রহ করেন। বছরের শেষদিকে অক্টোবরে ঢাকায় সফরকারী ওয়েস্ট ইন্ডিজের বিপক্ষে ৪৫ ও ৪৭ রান তুলেছিলেন। ২০০০ থেকে ২০০৪ মেয়াদে সমগ্র খেলোয়াড়ী জীবনে মাত্র ৩ টেস্টে অংশগ্রহণ করেছেন। ভারতের বিপক্ষে বাংলাদেশের ক্রিকেট ইতিহাসের প্রথম টেস্টে তিনি অংশ নেন। ঐ টেস্টের উভয় ইনিংসে তিনি যথাক্রমে ১২ ও ৭ রান করেছিলেন। নিয়মিত উইকেট-কিপার খালেদ মাসুদের হাঁটুর আঘাতপ্রাপ্তিতে ভারতের ইনিংসে ৩৫-৮৫ ওভার পর্যন্ত উইকেট-রক্ষণের দায়িত্বে ছিলেন। অধিনায়ক নাইমুর রহমানের বলে সাবা করিম প্রতিরোধ করতে না পারায় শাহরিয়ারের প্যাডে বল লেগে উইকেটে আঘাত লাগলে করিমকে স্ট্যাম্পড করেন তিনি। বাংলাদেশের দ্বিতীয় ইনিংসে শ্রীনাথের শর্ট বল মাথায় আঘাত হানলে রিটায়ার্ড হার্ট হন। পরবর্তীতে ব্যাটিংয়ে নেমে সুনীল জোশী’র বলে এলবিডব্লিউ’র শিকার হন। চার বছর পর ২০০৪ সালে ২-টেস্টের সিরিজে নিজস্ব পরবর্তী টেস্টে অংশ নিয়ে জিম্বাবুয়ের বিপক্ষে ব্যক্তিগত সর্বোচ্চ ৪৮ রান তোলেন। তা স্বত্ত্বেও জিম্বাবুয়ে সফর শেষে দল থেকে বাদ পড়েন শাহরিয়ার। পাশাপাশি আঘাতপ্রাপ্তির ফলে তার খেলোয়াড়ী জীবনের অকাল সমাপ্তি ঘটে। ১৯৯৯ সালের ক্রিকেট বিশ্বকাপে পাকিস্তানের বিপক্ষে স্মরণীয় জয়ে তিনি উল্লেখযোগ্য ভূমিকা রাখেন। নর্দাম্পটনে অনুষ্ঠিত ঐ খেলায় তিনি ৩৯ রান করেছিলেন। নিজের সেরা ইনিংস হিসেবে শোয়েব আখতার, ওয়াসিম আকরাম ও ওয়াকার ইউনুসের ন্যায় বিশ্বমানের ফাস্ট বোলারদের বিপক্ষে শর্ট বলগুলোকে মোকাবেলা করে সহজাত ড্রাইভ দিয়েছেন। Ramchand, Partab (২০০০-১১-১৩), Sudden Bangladesh collapse leaves India easy winners, cricinfo.com, সংগ্রহের তারিখ ২০১৫-০৫-২৬ উদ্ধৃতি টেমপ্লেট ইংরেজি প্যারামিটার ব্যবহার করেছে (link) Ramchand, Partab (২০০০-১১-১২), Ganguly, Joshi save India from greater indignity, cricinfo.com, সংগ্রহের তারিখ ২০১৫-০৫-২৬ উদ্ধৃতি টেমপ্লেট ইংরেজি প্যারামিটার ব্যবহার করেছে (link) Shahriar Hossain Test matches-player Analysis, stats.cricinfo.com, সংগ্রহের তারিখ ২০১৫-০৫-২৬ উদ্ধৃতি টেমপ্লেট ইংরেজি প্যারামিটার ব্যবহার করেছে (link) Shahriar Hossain One day Internationals-Player Analysis, stats.cricinfo.com, সংগ্রহের তারিখ ২০১৫-০৫-২৬ উদ্ধৃতি টেমপ্লেট ইংরেজি প্যারামিটার ব্যবহার করেছে (link) নাইমুর রহমান ১৯৯৯ ক্রিকেট বিশ্বকাপ বাংলাদেশ জাতীয় ক্রিকেট দল ক্রিকেট প্রবেশদ্বার Cricinfo Player Profile
অ্যাডামাস বিশ্ববিদ্যালয়

অ্যাডামাস বিশ্ববিদ্যালয় হল ভারতের পশ্চিমবঙ্গ রাজ্যের উত্তর চব্বিশ পরগনা জেলার বারাসতে অবস্থিত একটি বেসরকারি বিশ্ববিদ্যালয়। এটি পশ্চিমবঙ্গের দ্বিতীয় বেসরকারি বিশ্ববিদ্যালয়। ২০১৪ সালে এই বিশ্ববিদ্যালয় প্রতিষ্ঠিত হয়। অ্যাডামাস বিশ্ববিদ্যালয় হল একটি বহুমুখী অ-অনুমোদনকারী বিশ্ববিদ্যালয়। এখানে ইঞ্জিনিয়ারিং প্রযুক্তি, বিজ্ঞান, মানবীয় বিদ্যা, আইন ও ম্যানেজমেন্ট পড়ানো হয়। "Private Universities"। ১ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ২৬ মে ২০১৫।  "Private university to come up in Barasat"। Times of India। ২১ ফেব্রুয়ারি ২০১৪। সংগ্রহের তারিখ ২৭ মার্চ ২০১৫।  "Courses"। Adamas University। ১৩ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ২৭ মার্চ ২০১৫।  Official Website
যশোর পৌরসভা

যশোর পৌরসভা বাংলাদেশের যশোর জেলার স্থানীয় সরকার সংস্থা। ১৮৬৪ সালে পৌরসভাটি প্রতিষ্ঠিত হয় এবং এটি বাংলাদেশের সর্ব প্রাচীন পৌরসভা। এটি একটি ক শ্রেণীর পৌরসভা। ১৮৬৪ সালের ১৩ জুলাই বাংলার লেফটেন্যান্ট গভর্নরের ঘোষণা অনুযায়ী যশোর পৌরসমিতি গঠিত হয় ও ১ আগস্ট থেকে এটি কার্যকর হয়। সে সময় পৌর সমিতির আওতাভুক্ত এলাকা ছিল মূল শহর আর পুরাতন কসবা, ঘোপ, বারান্দীপাড়া, বেজপাড়া, নীলগঞ্জ, খড়কী ও চাঁচড়া গ্রামের অধিকাংশ। বছরখানেক পরে নীলগঞ্জ, খড়কী, চাঁচড়ার অবশিষ্ট অংশসহ বগচর, মুড়লী ও শংকরপুর পৌর এলাকার সাথে যুক্ত হয়। সব মিলিয়ে পৌর এলাকার মোট আয়তন দাঁড়ায় প্রায় সাড়ে চার বর্গ মাইল। পদাধিকার বলে তৎকালীন জেলা ম্যাজিস্ট্রেট মিঃ মলোনী সভাপতি হন ও প্রথম পৌর কমিশনার হিসেবে মিঃ টি. টি. অ্যালেন, জে ককবার্ণ, জে. সি. শ’, রাজাবরদাকান্ত রায় বাহাদুর, বাবু আনন্দ মোহন মজুমদার, বাবু মদন মোহন মজুমদার এবং মৌলবী গয়রাতুল্লাহ নির্বাচিত হন। যশোর পৌরসভার আয়তন ১৪.৭২ বর্গ কিলোমিটার। ৯ টি ওয়ার্ড নিয়ে এ পৌরসভাটি গঠিত। এ ৯টি ওয়ার্ডে ৯জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলরসহ মোট ১২ জন কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। ২০১১ সালের আদমশুমারি অনুসারে, যশোর পৌরসভা এলাকার জনসংখ্যা ২,৮৬,১৬৩ জন। আফসার আহম্মেদ সিদ্দিকী, (কার্যকাল ২৬/০২/১৯৭৪ - ২৯/০৮/১৯৭৭) (চেয়ারম্যান) তরিকুল ইসলাম, (কার্যকাল ২৬/০২/১৯৭৪ - ২৯/০৮/১৯৭৭) (ভাইস চেয়ারম্যান) খালেদুর রহমান টিটো (কার্যকাল ১৫/০৩/১৯৮৪ - ৩০/১২/১৯৮৮) (চেয়ারম্যান) মোঃ ইসহক (কার্যকাল ১৫/০২/১৯৮৯ - ৩১/১২/১৯৯১) (চেয়ারম্যান) আলী রেজা রাজু (কার্যকাল ১৬/০৬/১৯৯৩ - ০৬/০৪/১৯৯৯) (চেয়ারম্যান) এস,এম কামরুজ্জামান চুন্নু (কার্যকাল ০৭/০৪/১৯৯৯ - ১২/০২/২০১১) (মেয়র) মোঃ মারুফুল ইসলাম (কার্যকাল ১৬/০২/২০১১ -০৬-০৩-২০১৬ ) (মেয়র) মো: জহিরুল ইসলাম চাকলাদার রেন্টু (কার্যকাল ০৬-০৩-২০১৬- ৩০-০৩-২০২১) (মেয়র) বীর মুক্তিযোদ্ধা মোঃ হায়দার গনী খান পলাশ (কার্যকাল ১৩/০৪/২০২১ - বর্তমান) (মেয়র) যশোরে উচ্চ শিক্ষার জন্য একটি সরকারি মেডিকেল কলেজ, একটি বিজ্ঞান ও প্রযুক্তি বিশ্ববিদ্যালয় ও ৭ টি সরকারি কলেজ রয়েছে। এছাড়া প্রাথমিক ও মাধ্যমিক শিক্ষার জন্য ১৫ টি সরকারি উচ্চ বিদ্যালয়, ৪৪ টি প্রাথমিক বিদ্যালয় ও ২০ টি মাদ্রাসা রয়েছে। "এক নজরে যশোর পৌরসভা"। বাংলাদেশ জাতীয় তথ্য বাতায়ন। সংগ্রহের তারিখ ২৬ মে ২০১৫। [স্থায়ীভাবে অকার্যকর সংযোগ] "যশোর পৌরসভা ওয়ার্ড সমূহ"। বাংলাদেশ জাতীয় তথ্য বাতায়ন। সংগ্রহের তারিখ ২৫ মে ২০১৫। [স্থায়ীভাবে অকার্যকর সংযোগ] "পূর্বে দায়িত্বপালনকারী মেয়র/চেয়ারম্যানগণের তথ্য"। যশোর পৌরসভা। ১৮ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২৬ মে ২০১৫।  "এক নজরে যশোর পৌরসভা কার্যালয়"। যশোর পৌরসভা। ১৮ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২৬ মে ২০১৫।  যশোর পৌরসভা ওয়েবসাইট
নিয়ামুর রশিদ

মোহাম্মদ নিয়ামুর রশিদ (জন্ম: ১ জানুয়ারি, ১৯৭৫) পাবনায় জন্মগ্রহণকারী বাংলাদেশের সাবেক ক্রিকেটার। নব্বুইয়ের দশকের শেষার্ধ্বে বাংলাদেশ ক্রিকেট দলের সদস্য থাকা অবস্থায় একদিনের আন্তর্জাতিকে অংশগ্রহণ করেছেন। দলে তিনি মূলতঃ বোলার ছিলেন। ১৯৯৯ সালের ক্রিকেট বিশ্বকাপে বাংলাদেশের প্রথম অংশগ্রহণের সাথে তিনি জড়িত ছিলেন। ‘রাহুল’ ডাকনামে পরিচিত নিয়ামুর রশিদ ডানহাতে মিডিয়াম-ফাস্ট বোলিংয়ের পাশাপাশি ডানহাতে নিচের সারির ব্যাটসম্যান হিসেবে দায়িত্ব পালন করেন। ঘরোয়া ক্রিকেটে ঢাকা বিভাগ ও ঢাকা মেট্রোপলিশের প্রতিনিধিত্ব করেন তিনি। ছয় ফুট উচ্চতার দীর্ঘদেহী নিয়ামুরের আন্তর্জাতিক ক্রিকেট অঙ্গনে অংশগ্রহণ তেমন সমৃদ্ধ নয়। কেবলমাত্র ১৯৯৯ সালে বাংলাদেশ দলের পক্ষে দুইটি একদিনের আন্তর্জাতিকে অংশগ্রহণ করেছেন তিনি। ২৫ মার্চ, ১৯৯৯ তারিখে মেরিল আন্তর্জাতিক ক্রিকেট প্রতিযোগিতার ৬ষ্ঠ খেলায় সফরকারী জিম্বাবুয়ের বিপক্ষে ঢাকায় অনুষ্ঠিত একদিনের আন্তর্জাতিকে তার ওডিআই অভিষেক ঘটে। কিন্তু তার অভিষেক পর্বটি সুখকর হয়নি। খেলায় তিনি মাত্র ৪* রানে অপরাজিত ছিলেন ও অ্যান্ডি ফ্লাওয়ারকে কট এন্ড বোল্ড করে নিজের একমাত্র উইকেট দখল করেন। ঢাকার বঙ্গবন্ধু জাতীয় স্টেডিয়ামের দিবা-রাত্রির ঐ খেলায় জিম্বাবুয়ে দল ৩ বল বাকী থাকতে স্বাগতিক দলকে ৩ উইকেটের ব্যবধানে পরাজিত করে। ইংল্যান্ডে অনুষ্ঠিত ১৯৯৯ সালের ক্রিকেট বিশ্বকাপের জন্য বাংলাদেশ ক্রিকেট বোর্ড কর্তৃক ১৫-সদস্যের চূড়ান্ত তালিকায় আমিনুল ইসলামকে অধিনায়কের দায়িত্ব প্রদান করে দল ঘোষণা করা হয়। কোচ গর্ডন গ্রীনিজের পরিচালনায় ঐ দলে তিনিও অন্যতম সদস্য ছিলেন। ৩১ মে, ১৯৯৯ তারিখে নর্দাম্পটনে অনুষ্ঠিত ক্রিকেট বিশ্বকাপের ২৯তম খেলায় শক্তিশালী পাকিস্তানের বিরুদ্ধে জয়ী হওয়া স্মরণীয় খেলায়ও তার অংশগ্রহণ ছিল। খেলায় তিনি আহামরী কোন কিছু করতে পারেননি। টসে পরাজিত হওয়া বাংলাদেশ দলের ইনিংসের শেষদিকে মাঠে নেমে তিনি মাত্র ২ বল খেলে ১ রান করে বিশ্বের অন্যতম সেরা ফাস্ট বোলার ওয়াসিম আকরামের বলে এলবিডব্লিউর শিকারে পরিণত হন। ফলে বাংলাদেশ মাত্র ২২৩ রানে গুটিয়ে যায়। পরবর্তীতে বল হাতে ৫ ওভারে ১ মেইডেন দিয়ে ২০ রান দিয়ে কোন উইকেট লাভে ব্যর্থ হন। কিন্তু খালেদ মাহমুদ, শফিউদ্দিন আহমেদ, মোহাম্মদ রফিক, মিনহাজুল আবেদীন ও নাইমুর রহমানের অপূর্ব বোলিং নৈপুণ্যে ক্রিকেট বিশ্বকাপের ইতিহাসে স্মরণীয় জয় পায় তৎকালীন টেস্ট ক্রিকেট বহির্ভূত বাংলাদেশ দল। এছাড়াও তিনি রেফারির দায়িত্ব পালন করেছেন। "Niamur Rashid's Cricinfo Profile"। Cricinfo। সংগ্রহের তারিখ 2015-5-26।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "Niamur Rashid's cricketarchive Profile"। cricketarchive। সংগ্রহের তারিখ 2015-5-27।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "Meril International Tournament 1998-99, sixth match, Bangladesh v Zimbabwe"। WISDEN। সংগ্রহের তারিখ 2015-5-27।  এখানে তারিখের মান পরীক্ষা করুন: |সংগ্রহের-তারিখ= (সাহায্য) উদ্ধৃতি ত্রুটি: <ref> ট্যাগ বৈধ নয়; আলাদা বিষয়বস্তুর সঙ্গে "von" নামটি একাধিক বার সংজ্ঞায়িত করা হয়েছে "World Cup 1999, fifteenth group B match, Bangladesh v Pakistan"। wisden। সংগ্রহের তারিখ 2015-5-27।  line feed character in |শিরোনাম= at position 42 (সাহায্য); এখানে তারিখের মান পরীক্ষা করুন: |সংগ্রহের-তারিখ= (সাহায্য) নাইমুর রহমান ১৯৯৯ ক্রিকেট বিশ্বকাপ বাংলাদেশ জাতীয় ক্রিকেট দল ক্রিকেট প্রবেশদ্বার Cricinfo Player Profile cricketarchive Player Profile
আওধের নবাব

আওধের নবাব উপাধিটি ১৮শ ও ১৯শ শতাব্দীতে ভারতের আওধ রাজ্যের শাসকের ক্ষেত্রে ব্যবহৃত হত। আওধের নবাবরা পারস্যের নিশাপুরের রাজবংশের সাথে সম্পর্কিত ছিলেন। ১৭২৪ সালে নবাব সাদাত আলি খান আওধ রাজ্য প্রতিষ্ঠা করেন। তিনি সৈয়দ বংশের ছিলেন। মুঘল ক্ষমতা হ্রাস এবং সম্রাটের নিয়ন্ত্রণ কমার ফলে বিভিন্ন রাজ্য অনেকাংশ স্বাধীন হয়ে পড়ে। আওধ রাজ্য এসময় শক্তিশালী হয় এবং অনেক স্বাধীনতা লাভ করে। ফৈজাবাদ ছিল আওধের রাজধানী।[তথ্যসূত্র প্রয়োজন] বংশের প্রতিষ্ঠাতা সাদত আলি খানের আসল নাম ছিল মহম্মদ আমিন। তিনি জাতির পরিচয়ে পারসিক। আদি নিবাস খোরাসানের নৈশাপুর। উইকিমিডিয়া কমন্সে আওধের নবাব সংক্রান্ত মিডিয়া রয়েছে। আওধের নবাবদের তালিকা বেগম হজরত মহল শিয়া মুসলিম রাজবংশের তালিকা শতরঞ্জ কি খিলাড়ি Cole, Juan Ricardo (২০০২-০৬-২৮)। Sacred Space and Holy War: The Politics, Culture and History of Shi'Ite Islam (ইংরেজি ভাষায়)। Bloomsbury Academic। পৃষ্ঠা ৮। আইএসবিএন 978-1-86064-736-9।  Encyclopædia Iranica,, "Avadh" ওয়েব্যাক মেশিনে আর্কাইভকৃত ১৭ মে ২০১৭ তারিখে, E. Yarshater Qaisar, Ahsan Jan; Verma, Som Prakash (১৯৯৬)। Art and Culture: Endeavours in Interpretation (ইংরেজি ভাষায়)। Abhinav Publications। পৃষ্ঠা ২। আইএসবিএন 978-81-7017-315-1।  টেমপ্লেট:Encyclopaedia of Islam, New Edition Nawabs of Awadh THE COURT LIFE UNDER THE NAWABS OF AWADH (1754–1797) Roots of North Indian Shi‘ism in Iran and Iraq:Religion and State in Awadh, 1722–1859, by J. R. I. Cole. University of California Press, 1989. HISTORICAL SERIES No. LVI Advanced study in the history of modern India, Volume 2, by G. S. Chhabra, Lotus Press, 1 January 2005
টীকা

টীকা (ললাটলিখন) - কপালের মাঝখানে তিলক, চন্দন, বা সিঁদুর ইত্যাদির দ্বারা বৃহৎ প্রলেপ, যা হিন্দু ধর্মের নানা অনুষ্ঠানে ব্যবহার হয়। টীকা (অনাক্রম্যতা) - ভ্যাক্সিন (vaccine) জাতীয় রোগ প্রতিষেধক - এতে সংক্রমণের বিরুদ্ধে অনাক্রম্যতা বাড়াবার উদ্দেশ্যে দেহের মধ্যে সূঁচ দ্বারা স্বল্প মাত্রায় বিনষ্ট বা ম্রিয়মান বীজানু অনুপ্রবেশ (inoculation) করানো হয়। এটা মুখবন্ধ জীবাণু নামে পরিচিত। এটি শরীরে এন্টি বডি তৈরি করে। টীকা (সাহিত্য) - গ্রন্থাদির বিস্তৃত ব্যাখ্যাপুস্তক। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
মুলাদী পৌরসভা

মুলাদী পৌরসভা বাংলাদেশের বরিশাল জেলার মুলাদী উপজেলার স্থানীয় সরকার সংস্থা। ২০০১ সালে পৌরসভাটি প্রতিষ্ঠিত হয়। এটি একটি “ক শ্রেনী”র পৌরসভা ও বরিশাল-৩ (মুলাদি-বাবুগঞ্জ) নির্বাচনী এলাকার অন্তর্গত। ২০০১ সালের ২৫ জানুয়ারি মুলাদী পৌরসভা প্রতিষ্ঠিত হয়। ২০১৪ সালে এটি প্রথম শ্রেণীর (ক) পৌরসভায় উন্নীত হয়। মুলাদী পৌরসভার আয়তন ৫.৯০ বর্গ কিলোমিটার। ৯ টি ওয়ার্ড নিয়ে এ পৌরসভাটি গঠিত; এই ৯টি ওয়ার্ডে ৯ জন সাধারণ আসনের কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মেয়র ও কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম মুলাদী থানার আওতাধীন। এটি জাতীয় সংসদের ১২১নং নির্বাচনী এলাকা বরিশাল-৩ এর অংশ। ২০১১ সালের আদমশুমারি অনুযায়ী মুলাদী পৌরসভার মোট জনসংখ্যা ২০,৪৯০ জন। এর মধ্যে পুরুষ ১০,২১৫ জন এবং মহিলা ১০,২৭৫ জন। মোট পরিবার ৪,৫২৮টি। ২০১১ সালের আদমশুমারি অনুযায়ী মুলাদী পৌরসভার সাক্ষরতার হার ৬২.৬%। মুলাদী পৌরসভার ৪৫.৭০ বর্গকিলোমিটার সড়ক কাঁচা। পাকা সড়ক রয়েছে ১৫. ৮০ কিলোমিটার। এছাড়া ২৫.২৫ বর্গকিলোমিটার ব্রিক সলিং এর সড়ক রয়েছে। মোঃ এনামুল হক আব্দুল ছাত্তার খান মোঃ শফিকউজ্জামান রুবেল "পৌরসভাকে স্বপ্নের নগরী হিসাবে পরিনত করব-মেয়র রুবেল মুলাদী পৌরসভার মহা-পরিকল্পনার উপর আগামী ২০ বছরের মাষ্টার প্লানের মতবিনিময় সভা অনুষ্ঠিত"। ১৯ ফেব্রুয়ারি ২০১৫। সংগ্রহের তারিখ ২৬ মে ২০১৫। [স্থায়ীভাবে অকার্যকর সংযোগ] "পৌরসভা নির্বাচনে বরিশাল আ'লীগের অদৃশ্য বিভাজন স্পষ্ট হয়ে উঠেছে"। আমাদের বরিশাল.কম। ১৫ জানুয়ারি ২০১১। ২১ জানুয়ারি ২০১১ তারিখে মূল থেকে আর্কাইভ করা। সংগ্রহের তারিখ ২৬ মে ২০১৫।  "মুলাদী পৌরসভার একটি কেন্দ্রে পুনর্নির্বাচনের নির্দেশ"। দৈনিক যুগান্তর। ২৮ আগস্ট ২০১৩।  "মুলাদী পৌরসভা - এক নজরে পৌরসভা"। PauraInfo.gov.bd। ৬ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৩১ মে ২০১৫।  horizontal tab character in |শিরোনাম= at position 14 (সাহায্য) "আমাদের প্রত্যাশা আলোকিত মুলাদী"। দৈনিক সংবাদ। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৬ মে ২০১৫।  "পৌরসভার তালিকা" (পিডিএফ)। স্থানীয় সরকার বিভাগ। সংগ্রহের তারিখ ২৬ মে ২০১৫। [স্থায়ীভাবে অকার্যকর সংযোগ] "এক নজরে মুলাদী পৌরসভা"। বাংলাদেশ জাতীয় তথ্য বাতায়ন। ৩০ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ২৬ মে ২০১৫।  "মুলাদী পৌরসভা সম্পর্কে তথ্য"। PauraInfo.gov.bd। সংগ্রহের তারিখ ৩১ মে ২০১৫।  horizontal tab character in |শিরোনাম= at position 14 (সাহায্য)[স্থায়ীভাবে অকার্যকর সংযোগ] "বরিশালের পৌর নির্বাচন দলীয় মনোনয়ন"। যুগবার্তা। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৫ নভেম্বর ২০১৫।  "মুলাদী পৌরসভা ওয়ার্ড সমূহ"। বাংলাদেশ জাতীয় তথ্য বাতায়ন। ৩০ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ২৫ মে ২০১৫।  "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ৪ নভেম্বর ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "ঘোষণা করা হলো মুলাদী পৌরসভার উন্নয়নের মহাপরিকল্পনা"। ভয়েস অব বরিশাল। ১৯ ফেব্রুয়ারি ২০১৫। ২২ মে ২০১৫ তারিখে মূল থেকে আর্কাইভ করা। সংগ্রহের তারিখ ২৬ মে ২০১৫।
লায়লা নূর

লায়লা নূর (৫ অক্টোবর ১৯৩৪ -৩১ মে ২০১৯) ছিলেন একজন বাংলাদেশি শিক্ষাবিদ, অনুবাদক ও ভাষা সৈনিক। ১৯৫৭ সালে তিনি কুমিল্লা ভিক্টোরিয়া কলেজের প্রথম মহিলা অধ্যাপক হিসেবে যোগ দিয়েছিলেন। লায়লা নূর ১৯৩৪ সালের ৫ অক্টোবর কুমিল্লা জেলার দাউদকান্দি থানার গাজিপুর গ্রামে জন্মগ্রহণ করেন। তার পিতার নাম আবু নাসের মো. নূর উল্লাহ এবং মাতার নাম শামসুন্নাহার মেহেদী। ৩ বোন এক ভাইয়ের মধ্যে তিনি দ্বিতীয়। আবু নাসের ছিলেন ভারতের বিহার রাজ্যের জামশেদপুরে অবস্থিত টাটা স্টিল কোম্পানির প্রকৌশলী। সেখানেই লায়লা বেড়ে উঠেন। কুমিল্লায় এসে তিনি ১৯৪৮ সালে মাধ্যমিক, কুমিল্লা ভিক্টোরিয়া সরকারি কলেজ থেকে ১৯৫২ সালে উচ্চ মাধ্যমিক ও ১৯৫৪ সালে বি.এ. এবং ১৯৫৬ সালে ঢাকা বিশ্ববিদ্যালয় থেকে এমএ পাস করেন। লায়লা নূর কুমিল্লা ভিক্টোরিয়া কলেজের প্রথম নারী শিক্ষক। সেখানে তিনি একটানা ৩০ বছর শিক্ষকতা করেন। ১৯৫৭ সালে ড. আখতার হামিদ খান ভিক্টোরিয়া কলেজের অধ্যক্ষ থাকাকালে তিনি চাকুরীতে প্রবেশ করেন। ১৯৫২ সালে লায়লা নূর বাংলা ভাষা আন্দোলনে যোগদান করেন। ১৯৫৫ সালের ২০ ফেব্রুয়ারি তিনি আরো প্রায় ২০ নারীসহ পাকিস্তান পুলিশের হাতে গ্রেফতার হন। ভাষা আন্দোলনে অংশগ্রহণের জন্য তিনি ২১ দিন কারাভোগ করেন। ভিক্টোরিয়া কলেজের ইংরেজি বিভাগের বিভাগীয় প্রধান ‘দি টিচার’ নামের একটি ম্যাগাজিন বের করতেন। সেখানে ইংরেজিতে লিখতে হতো। পরে বিভিন্ন পত্রিকা ও সাময়িকীতে বাংলায় লিখেছেন। তার বেশি লেখা ছাপা হয়েছে তিতাশ চৌধুরীর সাহিত্য পত্রিকা অলক্তে। তিনি তিতাশ চৌধুরীর ১১৫টি কবিতা ইংরেজিতে অনুবাদ করেছেন। কুমিল্লার সাহিত্য ও সমাজসেবামূলক সংগঠন বিনয় সাহিত্য সংসদ শিক্ষাক্ষেত্রে বিশেষ অবদানের জন্য লায়লা নূরকে ‘বিনয় সম্মাননা পদক-২০১৪’ প্রদান করে। লায়লা নূর ২০১৯ সালের ৩১ মে কুমিল্লার সিডিপ্যাথ হাসপাতালে হৃদরোগে আক্রান্ত হয়ে সিসিইউতে চিকিৎসাধীন অবস্থায় মৃত্যুবরণ করেন। "ভাষা সৈনিক অধ্যাপক লায়লা নূর আর নেই"। এনটিভি। সংগ্রহের তারিখ ৩১ মে ২০১৯।  ভাষার জন্য কারাভোগ করেছিলেন প্রফেসর লায়লা নূর ওয়েব্যাক মেশিনে আর্কাইভকৃত ১৫ এপ্রিল ২০১৯ তারিখে, এনটিভি অনলাইন, ০৮ ফেব্রুয়ারি ২০১৬, বাশার খান "সাক্ষাৎকার"। ২৬ মে ২০১৫ তারিখে মূল থেকে আর্কাইভ করা। সংগ্রহের তারিখ ২০১৫-০৫-২৬।  "ভাষাকে অবহেলা করা ঠিক নয় : লায়লা নূর"। দৈনিক ভোরের কাগজ। ৯ ফেব্রুয়ারি ২০১৬। ১১ মে ২০১৭ তারিখে মূল থেকে আর্কাইভ করা। সংগ্রহের তারিখ ১৬ মে ২০১৯।  "বিনয়-এর ৩৪ তম প্রতিষ্ঠাবার্ষিকী উদযাপিত"। কুমিল্লার বার্তা। কুমিল্লা। ২০১৪-১১-০৮। ২০১৫-০৫-২৬ তারিখে মূল থেকে আর্কাইভ করা। সংগ্রহের তারিখ ২০১৫-০৫-২৬।